ACORD DE GARANȚIE LIMITATĂ ȘI LICENȚĂ PENTRU SOFTWARE ÎN VERSIUNEA BETA, DE EVALUARE


CITIȚI CU ATENȚIE ÎNAINTE DE A UTILIZA ȘI DE A INSTALA ACEST PROGRAM SOFTWARE SAU DE A UTILIZA ACEST PRODUS: PRIN UTILIZAREA ACESTUI PROGRAM SOFTWARE SAU A ACESTUI PRODUS, SUNTEȚI DE ACORD SĂ RESPECTAȚI TOȚI TERMENII ȘI TOATE CONDIȚIILE ACESTUI ACORD DE GARANȚIE LIMITATĂ ȘI LICENȚĂ PENTRU SOFTWARE ÎN VERSIUNEA BETA, DE EVALUARE.  DACĂ NU SUNTEȚI DE ACORD, NU INSTALAȚI, NU COPIAȚI, NU DESCĂRCAȚI PROGRAMUL SOFTWARE ȘI NU UTILIZAȚI ÎN ALT MOD PRODUSUL. DACĂ NU ACCEPTAȚI TERMENII ACESTUI ACORD DE GARANȚIE LIMITATĂ ȘI LICENȚĂ PENTRU SOFTWARE ÎN VERSIUNEA BETA, DE EVALUARE, RESTITUIȚI IMEDIAT PRODUSUL NEUTILIZAT ȘI SOLICITAȚI RAMBURSAREA SUMEI PLĂTITE.  DACĂ INSTALAȚI ACEST PROGRAM SOFTWARE SAU ACEST PRODUS PENTRU A FI UTILIZAT DE TERȚI, SUNTEȚI DE ACORD SĂ INFORMAȚI UTILIZATORII CĂ FOLOSIREA PROGRAMULUI SOFTWARE SAU A PRODUSULUI INDICĂ ACCEPTAREA ACESTOR TERMENI.


ACTUALIZĂRI FIRMWARE
ACTUALIZĂRILE FIRMWARE POT MODIFICA SETĂRILE IMPRIMANTEI ȘI POT DUCE LA NEFUNCȚIONAREA PRODUSELOR, CONSUMABILELOR, COMPONENTELOR, MATERIALELOR (PRECUM TONERELE ȘI CERNELURILE), A SOFTWARE-ULUI SAU A INTERFEȚELOR CONTRAFĂCUTE ȘI/SAU NEAUTORIZATE.

TERMENII ACORDULUI PRIVIND PROGRAMUL DE RETURNARE
Dispozitivul dvs. Lexmark se supune termenilor acordului privind Programul de returnare Lexmark, care poate fi găsit la adresa www.lexmark.com/printerlicense.

ACORD DE LICENȚĂ PENTRU SOFTWARE ÎN VERSIUNEA BETA, DE EVALUARE
Acest Acord de garanție limitată și licență pentru software în versiunea beta, de evaluare (Acord de licență pentru software) este un acord legal între dvs. (ca persoană individuală sau ca unică entitate) și Lexmark International, Inc. (dacă vă aflați în Statele Unite) și Lexmark International Technology Sarl și Afiliații săi (dacă vă aflați în afara Statelor Unite) (Licențiatorul) care, cu excepția cazului în care produsul sau Programul software furnizat de Licențiator face obiectul unui acord scris de licență pentru software între dvs. și Licențiator sau furnizorii săi, guvernează utilizarea de către dvs. a oricărui Program software instalat sau furnizat de Licențiator pentru a fi utilizat împreună cu produsul furnizat de Licențiator.  Termenul Program software include instrucțiuni executabile pe un computer, conținut audio/vizual (cum ar fi imagini și înregistrări) și suportul fizic aferent, materiale imprimate și documentație în format electronic, fie încorporate în produsul Licențiatorului, fie distribuite împreună cu acesta sau pentru utilizarea sa.

1.     EXONERARE DE RĂSPUNDERE ȘI LIMITAREA GARANȚIILOR.  ÎN LIMITA MAXIMĂ PERMISĂ DE LEGISLAȚIA ÎN VIGOARE, LICENȚIATORUL ȘI FURNIZORII SĂI FURNIZEAZĂ PROGRAMUL SOFTWARE "CA ATARE" ȘI SUNT EXONERAȚI PRIN PREZENTA DE ORICE ALTE GARANȚII ȘI CONDIȚII, EXPRESE SAU IMPLICITE, INCLUSIV, DAR FĂRĂ SĂ SE LIMITEZE LA ACESTEA, PENTRU TITLUL DE PROPRIETATE, NEÎNCĂLCAREA PREVEDERILOR LEGALE, VANDABILITATEA ȘI ADECVAREA LA UN ANUMIT SCOP, PRECUM ȘI ABSENȚA VIRUȘILOR, TOATE ÎN LEGĂTURĂ CU PROGRAMUL SOFTWARE.  LICENȚIATORUL:  (x) NU ÎȘI ASUMĂ NICIO RĂSPUNDERE PENTRU CALITATEA PROGRAMULUI SOFTWARE ȘI (y) NU ÎȘI ASUMĂ NICIO RĂSPUNDERE PENTRU ADECVAREA PROGRAMULUI SOFTWARE LA UN ANUMIT SCOP ÎN CARE L-AȚI PUTEA ACHIZIȚIONA, CU EXCEPȚIA PREVEDERILOR DIN ACEASTĂ EXONERARE DE RĂSPUNDERE.

	Acest Acord trebuie citit în conjuncție cu anumite prevederi legale care pot fi în vigoare la un moment dat și care implică garanții sau condiții ori impun obligații pentru Licențiator, care nu pot fi excluse sau modificate.  În cazul în care se aplică orice astfel de prevederi, în măsura în care Licențiatorul are posibilitatea, Licențiatorul își limitează prin prezenta răspunderea pentru încălcarea unor astfel de prevederi la una dintre următoarele variante:  furnizarea unei copii înlocuitoare a Programului software sau plata sumei mai mari dintre următoarele: prețul plătit pentru Programul software sau cinci dolari S.U.A. (ori echivalentul în moneda locală).  

	Programul software poate să includă linkuri de Internet spre alte aplicații software și/sau site-uri de Internet găzduite și administrate de terțe părți neafiliate cu Licențiatorul.  Confirmați și sunteți de acord că Licențiatorul nu este responsabil în niciun fel pentru găzduirea, funcționarea, administrarea, întreținerea sau conținutul unor astfel de aplicații software și/sau site-uri de Internet.


2.     LIMITAREA DESPĂGUBIRILOR.  ÎN LIMITA MAXIMĂ PERMISĂ DE LEGISLAȚIA ÎN VIGOARE, ÎNTREAGA RĂSPUNDERE A LICENȚIATORULUI, ÎN CONDIȚIILE ACESTUI ACORD DE LICENȚĂ PENTRU SOFTWARE, ESTE LIMITATĂ ÎN MOD EXPRES LA CEA MAI MARE VALOARE DINTRE SUMA PLĂTITĂ PENTRU PROGRAMUL SOFTWARE SAU CINCI DOLARI SUA (ORI ECHIVALENTUL ÎN MONEDA LOCALĂ).  SINGURUL MOD DE SOLUȚIONARE A ORICĂRUI LITIGIU CU LICENȚIATORUL, ÎN CONDIȚIILE ACESTUI ACORD DE LICENȚĂ PENTRU SOFTWARE, ESTE RECUPERAREA UNEIA DINTRE ACESTE SUME, DUPĂ A CĂROR PLATĂ, LICENȚIATORUL VA FI EXONERAT ȘI ELIBERAT DE ORICE ALTE RĂSPUNDERI SAU OBLIGAȚII FAȚĂ DE DVS.  

ÎN NICIO SITUAȚIE, LICENȚIATORUL, FURNIZORII, AFILIAȚII SAU DISTRIBUITORII SĂI NU VOR RĂSPUNDE PENTRU NICIO PAGUBĂ SPECIALĂ, SUBSECVENTĂ, INDIRECTĂ, EXEMPLARĂ, PUNITIVĂ SAU INCIDENTĂ (INCLUSIV, DAR FĂRĂ A SE LIMITA LA, PROFITURI SAU VENITURI PIERDUTE, ECONOMII PIERDUTE, ÎNTRERUPERI ALE UTILIZĂRII SAU ORICE PIERDERI, LIPSĂ DE ACURATEȚE SAU DETERIORĂRI ALE DATELOR SAU ÎNREGISTRĂRILOR, PENTRU PRETENȚII ALE TERȚILOR SAU PENTRU PAGUBE DE PROPRIETATE REALĂ SAU MATERIALĂ, PENTRU NEPĂSTRAREA CONFIDENȚIALITĂȚII) ÎN LEGĂTURĂ CU PROGRAMUL SOFTWARE, INCLUSIV, DAR FĂRĂ A SE LIMITA LA ORICE ASTFEL DE PAGUBE REZULTATE DIN (a) UTILIZAREA ORI INCAPACITATEA DE A UTILIZA PROGRAMUL SOFTWARE, (b) COSTUL ACHIZIȚIONĂRII DE SOFTWARE ÎNLOCUITOR SAU (c) ACCESUL NEAUTORIZAT LA SAU ALTERAREA CONȚINUTULUI, INDIFERENT DE NATURA PRETENȚIEI, INCLUSIV, DAR FĂRĂ A SE LIMITA LA ÎNCĂLCAREA GARANȚIEI SAU A CONTRACTULUI, DELICTE (INCLUSIV NEGLIJENȚĂ SAU RĂSPUNDERE STRICTĂ), CHIAR DACĂ LICENȚIATORUL SAU FURNIZORII, FILIALELE SAU DISTRIBUITORII SĂI AU FOST INFORMAȚI DESPRE POSIBILITATEA UNOR ASEMENEA PAGUBE ORI PENTRU ORICE PRETENȚIE FORMULATĂ DE DVS. ÎN BAZA UNEI PRETENȚII A UNUI TERȚ, CU EXCEPȚIA SITUAȚIEI ÎN CARE ACEASTĂ EXCLUDERE A PAGUBELOR ESTE DETERMINATĂ CA FIIND NULĂ DIN PUNCT DE VEDERE LEGAL.  LIMITĂRILE DE MAI SUS SE APLICĂ INDIFERENT DACĂ DESPĂGUBIRILE MENȚIONATE MAI SUS NU ÎȘI ATING SCOPUL LOR ESENȚIAL.

UNELE JURISDICȚII NU PERMIT EXCLUDEREA ANUMITOR GARANȚII SAU RESTRICȚIONAREA ORI EXCLUDEREA RĂSPUNDERII PENTRU DAUNELOR SUBSECVENTE SAU INCIDENTE.  PRIN URMARE, ESTE POSIBIL CA UNELE DINTRE SAU TOATE EXCLUDERILE ORI LIMITĂRILE DE MAI SUS SĂ NU FIE VALABILE ÎN CAZUL DVS. ȘI ESTE POSIBIL SĂ AVEȚI ALTE DREPTURI.


3.     ACORDAREA LICENȚEI. Licențiatorul vă acordă următoarele drepturi, cu condiția să respectați toți termenii și toate condițiile din acest Acord de licență pentru software:

Evaluare. Cu excepția prevederilor de mai jos, aveți dreptul să Utilizați o (1) copie a acestui Program software. Termenul "Utilizare" înseamnă stocarea, încărcarea, instalarea, executarea sau afișarea Programului software în scopuri de evaluare internă. Dacă Licențiatorul v-a oferit licență pentru utilizare concurentă a Programului software sau pentru utilizarea cu un număr specificat și limitat de dispozitive, trebuie să limitați numărul de utilizatori sau de copii/dispozitive autorizate la cel specificat în acordul cu Licențiatorul. Nu aveți dreptul să separați componentele Programului software pentru utilizare pe mai multe computere. Sunteți de acord că nu veți Utiliza Programul software, în întregime sau parțial, în nicio manieră care are efect de ignorare, modificare, eliminare, ascundere, alterare sau reducere a importanței aspectului vizual al oricăror notificări referitoare la mărci comerciale, nume comerciale, aspect comercial sau drepturi intelectuale, care apar pe ecranul computerului, generate în mod normal de Programul software sau ca rezultat al acestuia. Nu se acordă nicio licență de distribuire sub nicio formă a acestui Program software în baza acestui Acord.


4.     REZERVAREA DREPTURILOR. Programul software, inclusiv toate fonturile, este protejat prin drepturi de autor și este proprietatea Licențiatorului și/sau a furnizorilor săi.  Licențiatorul își rezervă toate drepturile care nu v-au fost acordate în mod expres prin acest Acord de licență pentru software.


5.     FREEWARE.  În ciuda termenilor și a condițiilor din acest Acord de licență pentru software, întregul Program software sau orice parte a sa care constituie software furnizat cu licență publică de către terți ("Freeware") vă este oferit sub licență, în conformitate cu termenii și condițiile acordului de licență pentru software care însoțește asemenea Freeware, indiferent dacă acesta este sub formă de acord separat, licență furnizată în interiorul ambalajului produsului sau termeni de licență în format electronic în momentul descărcării sau instalării.  Utilizarea Freeware-ului de către dvs. va fi guvernată în întregime de termenii și condițiile unei asemenea licențe.


6.     	VERSIUNE DE TESTARE.  Licențiatul înțelege că acest Program software este o versiune de testare și că Lexmark poate decide, la libera alegere, să nu utilizeze, să nu anunțe sau să nu furnizeze nicio altă versiune a acestui Software.  Prin prezentul document, Licențiatul este de acord să nu se bazeze la luarea deciziilor de afaceri pe Software-ul furnizat conform acestui Acord.

7.     FEEDBACK.    La libera sa alegere, Licențiatul are dreptul să furnizeze companiei Lexmark sugestii, comentarii sau alt fel de feedback în legătură cu Programul software ("Feedback").  Totuși, Licențiatul este de acord cu următoarele: (i) Lexmark are dreptul, fără restricții, de a utiliza, a dezvălui, a reproduce, a licenția, a distribui și a comercializa în alt fel Feedback-ul pentru orice produs, tehnologie, serviciu, specificație sau alt document Lexmark, oferit, produs, comercializat sau distribuit de Lexmark ("Oferta"); (ii) de asemenea, Licențiatul le acordă terților, cu titlu gratuit, doar acele drepturi de brevet necesare pentru ca produsele, tehnologiile sau serviciile lor să utilizeze sau să interacționeze cu orice parte a unui produs, a unei tehnologii sau a unui serviciu Lexmark care încorporează Feedback-ul; și (iii) Licențiatul nu va furniza companiei Lexmark Feedback care se supune termenilor licenței prin care se prevede faptul că orice Ofertă Lexmark, care include acest Feedback sau care rezultă din acesta ori din orice alt drept intelectual deținut de Lexmark, trebuie să fie licențiată către sau partajată în alt fel cu o terță parte.

8.     LIMITARE PRIVIND REFACEREA PROGRAMULUI SURSĂ.  Nu aveți dreptul să modificați, să decriptați, să refaceți programul sursă, să dezasamblați, să decompilați sau să transformați în alt mod Programul software ori să ajutați sau să facilitați altora astfel de acțiuni, cu excepția și în limita situațiilor permise în mod expres de legislația în vigoare în scopuri de interoperabilitate, de corectare a erorilor și de testare a securității.  Dacă aveți astfel de drepturi legale, veți notifica Licențiatorul în scris despre orice intenție de refacere a programului sursă, dezasamblare sau decompilare.  Nu aveți dreptul să decriptați Programul software, în afară de situația în care acest lucru este necesar pentru Utilizarea legală a Programului software.


9.     SOFTWARE SUPLIMENTAR.  Acest Acord de licență pentru software se aplică și actualizărilor sau componentelor suplimentare ale Programului software original furnizate de Licențiator, cu excepția situației în care Licențiatorul stabilește alte condiții cu privire la actualizarea sau componenta suplimentară.


10.     DURATĂ.  Acest Acord de licență pentru software devine valabil în momentul acceptării și continuă să fie valabil până la reziliere sau respingere.  Aveți posibilitatea să respingeți sau să reziliați în orice moment această licență, distrugând toate copiile Programului software, împreună cu toate modificările, documentația și părțile îmbinate în orice formă sau procedând în orice alt mod descris în acest document.  Licențiatorul poate să anuleze prin notificare licența pe care o aveți, dacă nu respectați vreun termen din acest Acord de licență pentru software.  În situația unei astfel de rezilieri, sunteți de acord să distrugeți toate copiile Programului software, împreună cu toate modificările, documentația și părțile îmbinate în orice formă.  

11.     MĂRCI COMERCIALE.  Nicio prevedere a acestui Acord nu va fi interpretată într-un mod care să îi ofere Licențiatului dreptul de a utiliza în reclame, în publicitate sau în alte activități de marketing niciun nume comercial și nicio marcă comercială deținută sau utilizată sub licență de Lexmark, precum și nicio altă referire la compania Lexmark, inclusiv prescurtarea, abrevierea sau reproducerea celor menționate mai sus. De asemenea, Licențiatul este de acord să nu utilizeze existența acestui Acord în nicio activitate promoțională, fără consimțământul scris expres în fiecare caz oferit de conducerea executivă Lexmark și de Departamentul Lexmark de comunicații la nivel de companie.

12.     TAXE.  Sunteți de acord că sunteți responsabil pentru plata oricăror taxe care includ, fără limitări, orice taxe pentru bunuri, servicii și proprietăți personale, rezultate din acest Acord de licență pentru software sau din Utilizarea Programului software.  


13.     LIMITĂRI ALE ACȚIUNILOR.  Niciuna dintre părți nu poate intenta niciun proces, indiferent de formă, pe baza acestui Acord de licență pentru software, după mai mult de doi ani de la apariția cauzei procesului, cu excepția situațiilor prevăzute de legislația în vigoare.  


14.     LEGISLAȚIA ÎN VIGOARE.  Dacă ați achiziționat acest produs într-un stat membru al Uniunii Europene, legile statului respectiv vor guverna interpretarea acestui Acord de licență pentru software și toate pretențiile survenite în baza acestuia, indiferent de alegerea legislației oricărei alte jurisdicții.  Dacă ați achiziționat acest produs în orice alt stat, legile din Commonwealth of Kentucky, Statele Unite ale Americii, vor guverna interpretarea acestui Acord de licență pentru software și toate pretențiile survenite în baza acestuia, indiferent de alegerea legislației oricărui alt stat. Convenția ONU cu privire la Contractele pentru Vânzarea Internațională de Bunuri nu se aplică.

15.     UTILIZATORI FINALI GUVERNAMENTALI. Programul software și întreaga documentație asociată constituie "Elemente comerciale", așa cum este definit acest termen în Titlul 48 al C.F.R., la punctul 2.101, "Software pentru computere" și "Documentație privind software-ul comercial pentru computere", așa cum sunt utilizați acești termeni în Titlul 48 al C.F.R., la punctul 12.212, sau în Titlul 48 al C.F.R., la punctul 227.7202, după caz.  În conformitate cu Titlul 48 al C.F.R., punctul 12.212, sau cu Titlul 48 al C.F.R., punctele de la 227.7202-1 până la 227.7207-4, după caz, Software-ul comercial pentru computere și Documentația privind Software-ul comercial se acordă sub licență utilizatorilor finali din cadrul Guvernului S.U.A. (a) numai ca Elemente comerciale și (b) numai cu acele drepturi care sunt acordate tuturor utilizatorilor finali în baza termenilor și a condițiilor aplicabile.


16.     CONSIMȚĂMÂNT PRIVIND PROCESAREA ȘI TRANSFERUL DATELOR. Sunteți de acord să respectați toate legile și reglementările aplicabile, inclusiv, dar fără a se limita la, legile referitoare la colectarea și utilizarea datelor personale. Sunteți de acord cu faptul că Licențiatorul, filialele și agenții săi au dreptul să colecteze și să proceseze informații (inclusiv orice date cu caracter personal) pe care le oferiți sau care sunt colectate ori generate de Programul Software în legătură cu: (i) orice servicii de asistență prestate privind Programul Software și solicitate de dvs., (ii) activarea oricărei funcționalități a Programului Software sau a serviciilor oferite de Licențiator sau (iii) permiterea Licențiatorului să presteze orice alte servicii în legătură cu Programul Software pe care dvs. și Licențiatorul le agreați. Licențiatorul este de acord să proceseze informațiile numai în măsura necesară pentru a oferi astfel de servicii sau pentru a activa funcționalitatea Programului Software. Exprimați faptul că, în legătură cu orice date personale, Licențiatorului îi este permis să acceseze, în conformitate cu acest Acord pe care l-ați obținut sau îl veți obține: (a) orice consimțământ din partea titularilor de date și/sau (b) orice alte permisiuni sau autorizații în legătură cu prelucrarea datelor cu caracter personal care sunt solicitate de legislația aplicabilă. Sunteți de acord cu faptul că Licențiatorul are dreptul să transfere informațiile dvs. în Statele Unite ale Americii sau în alte țări, în scopul procesării lor conform acestei secțiuni.

17.     RESTRICȚII LA EXPORT.  Nu aveți dreptul (a) să achiziționați, să expediați, să transferați sau să reexportați, în mod direct ori indirect, Programul software sau orice alt produs derivat direct, fără să respectați legislația de export în vigoare sau (b) să permiteți ca Programul software să fie utilizat în niciun alt scop interzis de astfel de legi de export, inclusiv și fără a se limita la, proliferarea armelor nucleare, chimice sau biologice.


18.     ACORD DE CONTRACTARE ELECTRONICĂ.  Dvs. și Licențiatorul acceptați ca acest Acord de licență pentru software să fie sub formă electronică.  Aceasta înseamnă că prin descărcarea, instalarea și/sau utilizarea Programului software, acceptați termenii și condițiile din acest Acord de licență pentru software și confirmați că procedați astfel cu intenția de a "semna" un contract cu Licențiatorul.


19.     CAPACITATEA ȘI AUTORITATEA DE CONTRACTARE.  Declarați că sunteți o persoană cu vârsta legală de majorat valabilă în locația în care semnați acest Acord de licență pentru software și, dacă este cazul, că sunteți autorizat corespunzător de angajator sau de director să încheiați acest contract.


20.     ÎNTREGUL ACORD.  Acest Acord de licență pentru software (inclusiv orice adăugare sau amendament la acest Acord de licență pentru software, incluse împreună cu Programul software) reprezintă întregul acord dintre dvs. și Licențiator privind Programul software.  Cu excepția situațiilor în care acest document prevede altfel, acest Acord de licență pentru software prevalează față de toate celelalte comunicări, propuneri și declarații verbale sau scrise, anterioare ori actuale, referitoare la Programul software sau la orice alt subiect tratat în acest Acord de licență pentru software (cu excepția situației în care termenii externi de acest fel nu intră în conflict cu termenii din acest Acord de licență pentru software ori cu alt acord scris semnat între dvs. și Licențiator în legătură cu utilizarea de către dvs. a Programului software).  În situația în care orice politici sau programe ale Licențiatorului, stabilite pentru servicii de asistență, sunt în conflict cu termenii din acest Acord de licență pentru software, au prioritate termenii din acest Acord de licență pentru software.

MICROSOFT CORPORATION NOTICES

1.  This product may incorporate intellectual property owned by Microsoft Corporation.  The terms and conditions upon which Microsoft is licensing such intellectual property may be found at http://go.microsoft.com/fwlink/?LinkId=52369.

2.  This product is based on Microsoft Print Schema technology.  You may find the terms and conditions upon which Microsoft is licensing such intellectual property at http://go.microsoft.com/fwlink/?LinkId=83288.

EU6-0048-RO
